20.2.2023.
LV
Eiropas Savienības Oficiālais Vēstnesis
L 52/5
2.
Šo regulu nepiemēro 1. punktā minēto veterināro zāļu lietošanai zinātniskos pētījumos vai šo zāļu izstrādei un testēšanai, kā minēts Regulas (ES) 2016/429 46. panta 3. punktā.
2. pants Definīcijas 1.
Šajā regulā piemēro šādas definīcijas:
a) “A kategorijas slimība” ir sarakstā norādīta slimība, kas Savienībā parasti netiek konstatēta un pēc kuras konstatē­ šanas ir nekavējoties jāveic tūlītēji izskaušanas pasākumi, kā minēts Regulas (ES) 2016/429 9. panta 1. punkta a) apakšpunktā; b) “B kategorijas slimība” ir sarakstā norādīta slimība, kas ir jākontrolē visās dalībvalstīs, lai visā Savienībā šo slimību izskaustu, kā minēts Regulas (ES) 2016/429 9. panta 1. punkta b) apakšpunktā; c) “ārkārtas supresīvā vakcinācija” ir vakcinācijas stratēģija, ko saskaņā ar 7. panta 1. punkta a) apakšpunkta i) punktu attiecībā uz turētiem sauszemes dzīvniekiem kompetentā iestāde īsteno A kategorijas slimību profilakses un kontroles nolūkā; d) “ārkārtas aizsargvakcinācija” ir vakcinācijas stratēģija, ko saskaņā ar 7. panta 1. punkta a) apakšpunkta ii) punktu attiecībā uz turētiem sauszemes dzīvniekiem kompetentā iestāde īsteno A kategorijas slimību profilakses un kontroles nolūkā; e) “savvaļas sauszemes dzīvnieku ārkārtas vakcinācija” ir vakcinācijas stratēģija, ko saskaņā ar 7. panta 1. punkta a) apakšpunkta iii) punktu attiecībā uz savvaļas sauszemes dzīvniekiem kompetentā iestāde īsteno A kategorijas slimību profilakses un kontroles nolūkā; f)
“profilaktiskā vakcinācija” ir vakcinācijas stratēģija, ko saskaņā ar 7. panta 1. punkta b) apakšpunktu kompetentā iestāde īsteno A kategorijas slimību profilakses un kontroles nolūkā;
g) “vakcinācijas zona” ir zona, kurā sarakstā norādītajām sugām ievada vakcīnu A kategorijas slimību profilaksei un kontrolei; h) “perivakcinācijas zona” ir zona ap vakcinācijas zonu, kurā nav atļauta vakcinācija A kategorijas slimību profilakses un kontroles nolūkā un kurā šo slimību atklāšanai tiek īstenota pastiprināta uzraudzība; i)
“apstiprināts uzliesmojums” ir uzliesmojums, kas apstiprināts saskaņā ar Deleģētās regulas (ES) 2020/689 9. panta 2., 3. un 4. punktu;
j)
“atveseļošanās periods” ir laikposms, kas vajadzīgs, lai vakcinācijas zona varētu atgūt dzīvnieku veselības statusu, pirms tiek īstenota vakcinācija pret kādu A kategorijas slimību, apliecinot, ka pēc ārkārtas aizsarvakcinācijas pret attiecīgo A kategorijas slimību šī slimība nav sastopama;
k) “aizsardzības zona” ir aizsardzības zona, kas izveidota, pamatojoties uz Deleģētās regulas (ES) 2020/687 21. panta 1. punkta a) apakšpunktu; l)
“uzraudzības zona” ir uzraudzības zona, kas izveidota, pamatojoties uz Deleģētās regulas (ES) 2020/687 21. panta 1. punkta b) apakšpunktu;
m) “liellops” ir nagainis, kas pieder pie Bison, Bos ģints (arī Bos, Bibos, Novibos, Poephagus apakšģints) un Bubalus ģints (arī Anoa apakšģints) sugas, un šādu sugu dzīvnieku krustošanās pēcnācējs; n) “aita” ir nagainis, kas pieder pie kādas Ovis ģints sugas, un šādu sugu dzīvnieku krustošanās pēcnācējs; o) “kaza” ir nagainis, kas pieder pie kādas Capra ģints sugas, un šādu sugu dzīvnieku krustošanās pēcnācējs; p) “kamielis” ir nagainis, kas pieder pie Regulas (ES) 2016/429 III pielikuma sarakstā norādītajām Camelidae dzimtas sugām; q) “cūka” ir nagainis, kas pieder pie Regulas (ES) 2016/429 III pielikuma sarakstā norādītajām Suidae dzimtas sugām;